Žaliasiai

Žãliasiai (arba Šiekštys, Žaliasis) – ežeras rytų Lietuvoje, Ignalinos rajone, Ignalinos miesto pietrytinėje dalyje. Netaisyklingos formos. Ilgis pietvakarių-šiaurės rytų-šiaurės kryptimi iki 0,97 km, plotis iki 0,29 km.https://web.archive.org/web/20131212075510/http://enciklopedija.ignalinosvb.lt/index.php?page=ezerai Altitudė 161,3 m. Krantai daugiausia aukšti arba labai aukšti, pietvakariniai – žemi, o šiaurinis vietomis pelkėtas. Pakrantės miškingos. Pietvakariuose išteka upeliukas link Agarinio ežero (Rudinės upės baseinas).

Šiaurinėje ežero pakrantėje yra įrengtas Lietuvos žiemos sporto centras, šiaurvakarinėje – pastatytas Vilkakalnio (Ignalinos) apžvalgos bokštas. Pietinėje pakrantėje įsikūrusi sodų bendrija.

 Etimologija 

Ežero pavadinimas kilęs nuo žodžio žalias, žalia.


 Šaltiniai 

Kategorija:Ignalinos rajono ežerai
Kategorija:Ignalina